pythainlp/thai-wiki-dataset-v3 huggingface dataset:
ริชาร์ด ครอมเวลล์

ริชาร์ด ครอมเวลล์ (Richard Cromwell) เกิดเมื่อวันที่ 4 ตุลาคม ค.ศ. 1626 ที่ เคมบริดจ์เชอร์
เป็นบุตรชายของ โอลิเวอร์ ครอมเวลล์ เจ้าผู้พิทักษ์ แห่ง เครือจักรภพแห่งอังกฤษ ต่อมาเมื่อบิดาถึงแก่อสัญกรรมในปี ค.ศ. 1658 เขาจึง
ขึ้นมาเป็น เจ้าผู้พิทักษ์ แทนบิดาแต่ก็ไม่ได้รับการสนับสนุนจากผู้คนเหมือนสมัยของบิดาเพราะขาดความสามารถและมิได้สานต่อนโยบายของบิดา จนในที่สุดก็ถูกนายทหารกลุ่มหนึ่งปลดจากตำแหน่งเมื่อวันที่ 6 พฤษภาคม ค.ศ. 1659
ริชาร์ด ครอมเวลล์ ถึงแก่อสัญกรรมเมื่อวันที่ 12 กรกฎาคม ค.ศ. 1712 ขณะอายุได้ 85 ปี
บุคคลที่เกิดในปี พ.ศ. 2169
ขุนนางอังกฤษ
ประมุขในประเทศอังกฤษ
นพพล พิทักษ์โล่พานิช

นพพล พิทักษ์โล่พานิช ชื่อเล่น กลม เป็นนักแสดง พิธีกร ชาวไทย  เกิดเมื่อวันที่ 9 มิถุนายน พ.ศ. 2523 ที่จังหวัดเชียงใหม่
กลม เรียนจบมัธยมศึกษาจากโรงเรียนปรินส์รอยแยลส์วิทยาลัย เคยเข้ารับการศึกษาในระดับอุดมศึกษาสาขาเทคนิคคอมพิวเตอร์ ที่มหาวิทยาลัยเทคโนโลยีราชมงคลล้านนา วิทยาเขตภาคพายัพ จังหวัดเชียงใหม่ (เคยได้รับรางวัลจากการประกวดดาวเดือนของมหาวิทยาลัย ในปี พ.ศ. 2541)  และสำเร็จการศึกษาปริญญาตรี สาขาการโฆษณาและประชาสัมพันธ์จากมหาวิทยาลัยเกริก มีผลงานการแสดงละครเรื่องแรกคือเรื่องแม่คุณเอ๊ยและมีผลงานละครที่เป็นที่รู้จักในบทบาทของ "เจ้าพี่สายบดี" จากละครโทรทัศน์ทางช่อง 7 เรื่อง "ศิลามณี" ในปี พ.ศ. 2551
== การศึกษา ==
นพพล พิทักษ์โล่พานิช จบชั้นมัธยมศึกษา จากโรงเรียนปรินส์รอยแยลส์วิทยาลัย เมื่อปี พ.ศ. 2537 ต่อมาได้เข้าเรียนต่อในระดับประกาศนียบัตรวิชาชีพชั้นสูง (ปวส.) ที่สาขาวิชาเทคนิคคอมพิวเตอร์ คณะวิศวกรรมศาสตร์ มหาวิทยาลัยเทคโนโลยีราชมงคลล้านนา ภาคพายัพ จังหวัดเชียงใหม่ ต่อจากนั้นจึงเข้าศึกษาต่อระดับปริญญาตรี คณะนิเทศศาสตร์ สาขาการโฆษณาและประชาสัมพันธ์ ที่มหาวิทยาลัยเกริก
== ชีวิตส่วนตัว ==
นพพล พิทักษ์โล่พาณิช สมรสกับ ตรีนุช คุณดิลยชัย
== ผลงานการแสดง ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
ละครโทรทัศน์ทั้งหมดด้านล่างนี้ออกอากาศทางช่อง 9
ละครโทรทัศน์ทั้งหมดด้านล่างนี้ออกอากาศทางช่อง 3
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 5
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8
== ผลงานภาพยนตร์ ==
สะใภ้บรื๋อ..อ์อ์ (2008)   ...ชาย
ปล้นนะยะ (2004)   ...สาริน
==  มิวสิกวิดีโอ ==
เพลง "มนต์วิเศษ" เชอรี่ ชยาภา
เพลง "นางฟ้า" Studio TOMO
เพลง "นับ1-10" ป้าง นครินทร์ กิ่ง ศักดิ์
เพลง "แฟนเก่า" ลาบานูน
เพลง "คนเจ้าน้ำตา" ของ นภัสสร ภูธรใจ & ปิยนุช เสือจงพรู
เพลง "เธออยู่ที่ไหน" วง ซินเดอเรลล่า
เพลง "The moon" เจี๊ยบ วรรธณา
=== พิธีกร ===
รายการ ทูบีนัมเบอร์วัน ทางสถานีโทรทัศน์ NBT  ออกอากาศทุกวันเสาร์ เวลา 21.00 - 21.30 น.
รายการ คุยกับแพะ ทาง Thai PBS ทุกวันศุกร์ 21.30 น.
== รางวัลที่ได้รับ ==
ชนะการประกวด U&I MR&MISS University ปี 1998
== อ้างอิง ==
บุคคลที่ยังมีชีวิตอยู่
บุคคลจากจังหวัดเชียงใหม่
นักแสดงชาวไทย
นักแสดงสังกัดช่อง 7
บุคคลจากโรงเรียนปรินส์รอยแยลส์วิทยาลัย
บุคคลจากคณะวิศวกรรมศาสตร์ มหาวิทยาลัยเทคโนโลยีราชมงคลล้านนา
บุคคลจากคณะนิเทศศาสตร์ มหาวิทยาลัยเกริก
พิธีกรชาวไทย
สำนักงานเลขาธิการคุรุสภา

สำนักงานเลขาธิการคุรุสภา เป็นสำนักเลขานุการของคุรุสภา มีฐานะเป็นนิติบุคคลในการกำกับกระทรวงศึกษาธิการ มีเลขาธิการคุรุสภาเป็นผู้บังคับบัญชา สำนักงานตั้งอยู่ที่ 128/1 ถนนนครราชสีมา แขวงดุสิต เขตดุสิต กรุงเทพมหานคร 10300
== ส่วนราชการในสังกัด ==
สำนักงานเลขาธิการคุรุสภา แบ่งส่วนงานออกเป็น 7 สำนัก 1 สถาบัน 1 กลุ่ม 1 หน่วย ดังนี้
สำนักมาตรฐานวิชาชีพ
สำนักทะเบียนและใบอนุญาตประกอบวิชาชีพ
สำนักจรรยาบรรณวิชาชีพและนิติการ
สำนักพัฒนาและส่งเสริมวิชาชีพ
สำนักนโยบายและแผน
สำนักเทคโนโลยีสารสนเทศและการสื่อสาร
สำนักอำนวยการ
สถาบันคุรุพัฒนา
กลุ่มพัฒนาระบบงาน
หน่วยตรวจสอบภายใน
== อ้างอิง ==
== ดูเพิ่ม ==
ใบอนุญาตประกอบวิชาชีพทางการศึกษา
== แหล่งข้อมูลอื่น ==
คุรุสภา 
กระทรวงศึกษาธิการ
การศึกษาในประเทศไทย
องค์การมหาชน
องค์การที่ก่อตั้งในปี พ.ศ. 2488
วันสวีตเดย์

"วันสวีตเดย์" (One Sweet Day) เป็นเพลงของนักร้องอเมริกัน มารายห์ แครีและวง 4 คน บอยซ์ทูเมน และเขียนโดยแครี, วอลเตอร์ อฟานาซีฟและบอยซ์ทูเมน และโปรดิวซ์โดยแครีและอฟานาซีฟ อยู่ในอัลบั้มชุดที่ 6 ของแครีที่ชื่อ Daydream เป็นซิงเกิลที่ 2 จากอัลบั้มนี้ ออกในปี 1995
ซิงเกิลติดอันดับ 1 บนบิลบอร์ดฮอต 100 ยาวนานที่สุด 16 สัปดาห์ เพลงนี้ติดอันดับ 29 ของการจัดอันดับของนิตยสารบิลบอร์ดในหัวข้อ ฮอต 100 ออลไทม์ ท็อปซองส์
== อ้างอิง ==
เพลงในปี พ.ศ. 2538
เพลงของมารายห์ แครี
เพลงที่แต่งโดยมารายห์ แครี
เพลงของบอยซ์ทูเมน
ซิงเกิลในปี พ.ศ. 2538
ซิงเกิลอันดับ 1 ในบิลบอร์ดฮอต 100
ไหมขัดฟัน

ไหมขัดฟัน เป็นอุปกรณ์ทำความสะอาดฟัน ลักษณะคล้ายเส้นด้าย ปัจจุบันทำด้วย โพลีเอธิลีน  สามารถแทรกเข้าไปในซอกระหว่างฟันเพื่อกำจัดเศษอาหารได้
ผู้คิดค้นคือ ทันตแพทย์ชาวนิวออร์ลีนส์ ชื่อว่า เลวี่ สเปียร์ พาร์มมี่ (Levi Spear Parmly)เมื่อปี พ.ศ. 2358 โดยแนะนำคนไข้ให้ใช้ไหมทำความสะอาดฟัน แต่ไม่ได้วางจำหน่าย จนกระทั่งปี พ.ศ. 2425 บริษัท คอดแมนแอนด์ เชิร์ตเลฟต์ (Codman and Shutleft Company)ได้ผลิตจำหน่าย แต่บริษัทจอห์นสัน แอน จอห์นสัน เป็นผู้จดสิทธิบัตร
== อ้างอิง ==
ทันตแพทยศาสตร์
สิ่งประดิษฐ์ของสหรัฐ
เหลืองปรีดียาธร

เหลืองปรีดียาธร (Silver trumpet tree, Tree of gold,Paraguayan silver trumpet tree; ) ไม้ยืนต้นชนิดหนึ่ง จำพวกตาเบบูยา มีถิ่นกำเนิดในทวีปอเมริกาใต้ แถบประเทศซูรินาม, บราซิล, ภาคตะวันออกของโบลิเวีย, เปรู, ปารากวัย และตอนเหนือของอาร์เจนตินา
== ลักษณะทางพฤกศาสตร์ ==
เหลืองปรีดียาธรเป็นไม้ยืนต้น ใบเป็นใบประกอบแบบนิ้วมือที่มี 5 ใบย่อย เรียงตัวแบบตรงข้ามสลับตั้งฉาก ใบรูปรี ขอบใบเรียบ มีช่อดอกแบบช่อกระจุก สมบูรณ์เพศ สมมาตรด้านข้าง กลีบเลี้ยง 5 กลีบ เชื่อมติดกันปลาย  แยกเป็นแฉก กลีบดอก 5 กลีบ เชื่อมติดกันเป็นรูประฆัง สีเหลือง ปลายกลีบแยกเป็นรูปปากเปิด ส่วนที่อยู่ด้านบนมี 2 กลีบ เกสรเพศผู้มี 4 อัน เป็นแบบ 2 คู่ยาวไม่เท่ากัน เกสรเพศเมีย 1 อัน ยอดเกสรเพศเมียแยกเป็น 2 แฉก รังไข่เหนือวงกลีบ ผลแห้งแตก เป็นฝัก สีเทามีเส้นสีดำตามแนวยาว ออกดอกเดือนกุมภาพันธ์-มีนาคม
และเป็นต้นไม้ประจำโรงเรียนฤทธิยะวรรณาลัย ๒ อีกด้วย
ไม้ประดับ
วงศ์แคหางค่าง
ชาติที่ได้รับอนุเคราะห์ยิ่ง

ชาติที่ได้รับอนุเคราะห์ยิ่ง (Most favoured nation; ตัวย่อ: MFN) เป็นสถานะซึ่งชาติหนึ่งให้แก่อีกชาติหนึ่งในการค้าระหว่างประเทศ ถึงแม้ว่าคำ ชาติที่ได้รับอนุเคราะห์ยิ่ง จะฟังดูขัดแย้งก็ตาม เนื่องจากคำดังกล่าวหมายความว่า ชาติที่ได้รับสถานะดังกล่าวจะได้ข้อได้เปรียบทางการค้าทั้งหมดมากกว่าชาติอื่น เช่น อัตราภาษีศุลกากรระดับต่ำ ในทางปฏิบัติแล้ว ชาติที่ได้รับสถานะชาติที่ได้รับอนุเคราะห์ยิ่งจะไม่ถูกปฏิบัติในระดับต่ำกว่าชาติอื่นซึ่งไม่ได้รับ สมาชิกขององค์การการค้าโลกจะปฏิบัติต่อสมาชิกอื่นในฐานะคู่ค้าที่ได้รับอนุเคราะห์ยิ่งทั้งสิ้น
สมาชิกขององค์การการค้าโลก ซึ่งรวมถึงประเทศพัฒนาแล้วทั้งหมด จะต้องสมัครใจมอบสถานะดังกล่าวให้แก่กัน โดยมีข้อยกเว้นเฉพาะประเทศกำลังพัฒนา เขตการค้าเสรีในภูมิภาค และสหภาพการค้า ร่วมกับหลักการว่าด้วยการทำสนธิสัญญา หลักการว่าด้วยชาติที่ได้รับอนุเคราะห์ยิ่งเป็นหลักการสำคัญหนึ่งในกฎหมายการค้าองค์การการค้าโลก
การค้าระหว่างประเทศ
กฎหมายระหว่างประเทศ
พระเจ้าฟรีดริช วิลเฮ็ล์มที่ 1 แห่งปรัสเซีย

พระเจ้าฟรีดริช วิลเฮ็ล์มที่ 1 แห่งปรัสเซีย (Friedrich Wilhelm I, Frederick William I of Prussia) (14 สิงหาคม ค.ศ. 1688 - 31 พฤษภาคม ค.ศ. 1740)  ฟรีดริช วิลเฮ็ล์มที่ 1 แห่งราชวงศ์โฮเอินท์ซ็อลเลิร์นเป็นพระมหากษัตริย์แห่งราชอาณาจักรปรัสเซียและเจ้าผู้คัดเลือกแห่งบรันเดินบวร์ค (ในพระนามฟรีดริช วิลเฮ็ล์มที่ 2) ผู้ทรงครองราชสมบัติต่อจากพระเจ้าฟรีดริชที่ 1 ในปี ค.ศ. 1713 และครองราชย์ต่อมาจนเสด็จสวรรคตเมื่อวันที่ 31 พฤษภาคม ค.ศ. 1740  โดยมีพระเจ้าฟรีดริชที่ 2 ทรงเป็นผู้สืบราชสมบัติต่อจากพระองค์ พระเจ้าฟรีดริช วิลเฮ็ล์มที่ 1 เสด็จพระราชสมภพเมื่อวันที่ 14 สิงหาคม ค.ศ. 1688 เป็นพระราชโอรสในพระเจ้าฟรีดริชที่ 1 และ โซฟี ชาร์ล็อทเทอ แห่งฮันโนเฟอร์
พระเจ้าฟรีดริช วิลเฮ็ล์มทรงได้รับสมญานามว่า "กษัตริย์ทหาร" (der Soldatenkönig) และมีความโปรดปรานการแสดงทางการทหาร ที่ทำให้ทรงพยายามจ้างบุคคลที่มีความสูงมาจากทั่วยุโรปมาเข้าสังกัดกองทหารที่มีชื่อเล่นว่า "ยักษ์พ็อทซ์ดัม"
== พระราชโอรส-ธิดา ==
|}
== อ้างอิง ==
== ดูเพิ่ม  ==
ราชอาณาจักรปรัสเซีย
พระเจ้าฟรีดริชที่ 2 แห่งปรัสเซีย
== แหล่งข้อมูลอื่น ==
Biography of Frederick William I
บุคคลที่เกิดในปี พ.ศ. 2231
พระมหากษัตริย์ปรัสเซีย
ราชวงศ์โฮเอินท์ซ็อลเลิร์น
ผู้คัดเลือกแห่งบรันเดินบวร์ค
หญ้าหวาน

หญ้าหวาน หรือ สเตเวีย มีชื่อวิทยาศาสตร์ว่า Stevia rebaudiana Bertoni อยู่ในวงศ์ Asteraceae เป็นพืชพื้นเมืองทางภาคตะวันออกเฉียงเหนือของประเทศปารากวัยในทวีปอเมริกาใต้ ความพิเศษของหญ้าหวาน คือ ส่วนของใบให้ความหวานมากกว่าน้ำตาลถึง 10-15 เท่า แต่ความหวานนี้ไม่ก่อให้เกิดพลังงานแต่อย่างไร (0 แคลอรี/กรัม) นอกจากนี้ยังมีสารสกัดที่เกิดจากหญ้าหวานชื่อว่า สตีวิโอไซด์ (stevioside) เป็นสารที่ให้ความหวานมากกว่า 200-300 เท่าของน้ำตาล ด้วยความพิเศษของหญ้าหวานนี้ หญ้าหวานจึงเป็นพืชที่ได้รับความสนใจทั้งทางด้านอุตสาหกรรม การแพทย์ ยาสมุนไพร เครื่องดื่ม เป็นต้น
มนุษย์รู้จักนำสารสกัดที่มีรสหวานจากหญ้าหวานมาบริโภคหลายศตวรรษแล้วโดยชาวพื้นเมืองในประเทศปารากวัย โดยนำหญ้าหวานมาผสมกับเครื่องดื่ม เช่น ชา นอกจากนี้ชาวญี่ปุ่นยังนำสารให้ความหวานมาผสมกับผลิตภัณฑ์อาหาร เช่น ผักดอง ซีอิ๊ว เต้าเจี้ยว เนื้อปลาบด เป็นต้น
หญ้าหวานเริ่มเข้าสู่ประเทศไทยเมื่อปี พ.ศ. 2550 และปลูกกันมากในภาคเหนือ โดยเฉพาะที่จังหวัดเชียงใหม่ ลำพูน และเชียงราย  สำนักงานคณะกรรมการอาหารและยาให้มีการใช้สารสตีวิโอไซด์เพื่อการบริโภค หญ้าหวานจึงจัดอยู่ในพืชสมุนไพรอีกชนิดหนึ่ง
== ลักษณะทางพฤกษศาสตร์ ==
หญ้าหวานเป็นพืชล้มลุก ลำต้นกลมและแข็ง
ใบเดี่ยว รูปหอก ขอบใบหยักคล้ายฟันเลื่อย
ใบให้สารที่มีรสหวาน
มีช่อดอกสีขาว
== สรรพคุณของหญ้าหวาน ==
มีสารให้ความหวานมากกว่าน้ำตาลทรายถึง 200-300 เท่าแต่ไม่ทำให้น้ำตาลในเลือดสูง
ใช้ในการรักษาผู้ป่วยโรคเบาหวาน และผู้ที่ต้องการควบคุมน้ำหนัก
ช่วยบำรุงตับอ่อน
ช่วยเพิ่มกำลัง
สมานแผลทั้งภายในและภายนอก
ช่วยให้เลือดไปเลี้ยงสมอง
== สภาพแวดล้อม ==
ในประเทศไทย ภาคเหนือ เช่น เชียงใหม่ ลำพูน พะเยา เป็นพื้นที่ที่เหมาะสม เนื่องจากหญ้าหวานชอบอากาศค่อนข้างเย็น อุณหภูมิประมาณ 20-26 องศาเซลเซียส และขึ้นได้ดีเมื่อปลูกในพื้นที่ที่สูงจากระดับน้ำทะเลประมาณ 600-700 เมตร
== การปลูกและการดูแล ==
ดิน ดินที่เหมาะสมสำหรับปลูกหญ้าหวาน คือ ดินร่วน หรือดินร่วนปนทราย ระบายน้ำได้ดี ต้องทำแปลงยกร่อง
ใช้เมล็ดปลูก จะเก็บเมล็ดในช่วงเดือนพฤศจิกายน วิธีเก็บใช้ถุงพลาสติกครอบดอก เขย่าให้เมล็ดร่วงลงในถุง นำเมล็ดมาเพาะในเดือนมีนาคม-เมษายน จะมีอัตราการงอกดี
กิ่งชำปลูก เป็นวิธีที่นิยมตัดกิ่งปักชำ เนื่องจากสะดวกและรวดเร็วกว่า   เลือกตัดกิ่งที่สมบูรณ์และแข็งแรง ตัดเกือบถึงโคนต้น ให้เหลือใบอยู่ 2 คู่ แล้วตัดกิ่งที่จะนำมาชำให้ยาว 12-15 ซม. แล้วนำมาเพาะในถุงหรือกระบะเพาะ เด็ดใบออกเสียก่อน เพราะถ้ารดน้ำความหวานของใบจะลงสู่ดิน ทำให้กล้าที่ชำไว้ตายได้ พอกิ่งชำแตกรากออกมาได้ 10-14 วัน จึงนำไปปลูกในแปลงที่เตรียมไว้
การดูแล หญ้าหวานเป็นพืชที่ต้องการดูแลทั้งในเรื่องการให้น้ำและใส่ปุ๋ยบำรุงดิน
สมุนไพร
วัตถุให้ความหวาน
วงศ์ทานตะวัน
พระเจ้าฟรีดริช วิลเฮ็ล์มที่ 2 แห่งปรัสเซีย

พระเจ้าฟรีดริช วิลเฮ็ล์มที่ 2 แห่งปรัสเซีย (Friedrich Wilhelm II) ทรงเป็นเจ้าเยอรมัน ดำรงตำแหน่งกษัตริย์แห่งปรัสเซียระหว่างค.ศ. 1786 ถึง 1797 ทรงเป็นเจ้าผู้ครองนครรัฐบรันเดินบวร์คและเฟือสท์แห่งราชรัฐเนอชาแตล พระองค์เป็นพระโอรสของพระเจ้าฟรีดริชที่ 2 ผู้นำพาปรัสเซียขึ้นเป็นประเทศมหาอำนาจ อย่างไรก็ตาม เมื่อบัลลังก์ตกทอดมาถึงพระองค์ ปรัสเซียกลับมีความอ่อนแอลงทั้งจากภายในและภายนอก พระองค์ล้มเหลวในการรับมือกับความท้าทายที่เกิดขึ้นจากการปฏิวัติฝรั่งเศส นอกจากนี้ พระองค์ยังทรงดำเนินนโยบายทางศาสนาที่เป็นการขัดขวางแนวคิดเรืองปัญญา อย่างไรก็ตาม พระองค์ทรงให้การสนับสนุนศิลปศาสตร์และมีส่วนในการสร้างสิ่งก่อสร้างมีชื่อเสียงหลายแห่ง อาทิ ประตูบรันเดินบวร์ค
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2287
พระมหากษัตริย์ปรัสเซีย
ราชวงศ์โฮเอินท์ซ็อลเลิร์น
ผู้คัดเลือกแห่งบรันเดินบวร์ค
พงษ์ศักดิ์ อังกสิทธิ์

ศาสตราจารย์ ดร.พงษ์ศักดิ์ อังกสิทธิ์ อดีตอธิการบดีมหาวิทยาลัยเชียงใหม่ อดีตสมาชิกสภานิติบัญญัติแห่งชาติ สมรสกับเจ้าสุภัทรา (สกุลเดิม ณ ลำพูน) อังกสิทธิ์ นัดดาในเจ้าจักรคำขจรศักดิ์ เจ้าผู้ครองนครลำพูนองค์สุดท้าย
ศ.ดร.พงษ์ศักดิ์ อังกสิทธิ์ เป็นอธิการบดีคนแรกของมหาวิทยาลัยเชียงใหม่ ในการเป็นมหาวิทยาลัยในกำกับของรัฐ
== การศึกษา ==
ศ.ดร.พงษ์ศักดิ์ อังกสิทธิ์ สำเร็จการศึกษาวิทยาศาสตรบัณฑิต (เกษตรศาสตร์) จากมหาวิทยาลัยเชียงใหม่ เมื่อปี พ.ศ. 2515 ระดับปริญญาโท M.S. (ส่งเสริมการเกษตร) จากมหาวิทยาลัยโอคลาโฮมาสเตต สหรัฐอเมริกา ในปี พ.ศ. 2517 และระดับปริญญาเอก Ed.D. (ส่งเสริมการเกษตร) จาก มหาวิทยาลัยโอคลาโฮมาสเตต ในปี พ.ศ. 2519
== ผลงานบริหาร ==
คณบดีคณะเกษตรศาสตร์ มหาวิทยาลัยเชียงใหม่ (พ.ศ. 2535-2543)
อธิการบดีมหาวิทยาลัยเชียงใหม่ (พ.ศ. 2547-2555)
== เครื่องราชอิสริยาภรณ์ ==
== อ้างอิง ==
ศาสตราจารย์
ข้าราชการพลเรือนชาวไทย
อาจารย์คณะเกษตรศาสตร์
บุคคลจากคณะเกษตรศาสตร์ มหาวิทยาลัยเชียงใหม่
บุคคลจากมหาวิทยาลัยโอคลาโฮมาสเตต
อธิการบดีมหาวิทยาลัยเชียงใหม่
สมาชิกสภานิติบัญญัติแห่งชาติ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
ตะวัน จารุจินดา

ตะวัน จารุจินดา ชื่อเล่น เติ้ล (เกิด 7 ตุลาคม พ.ศ. 2523) เป็นนักแสดงชาวไทย เป็นบุตรชายของดวงดาว จารุจินดา และ สายัณห์ จันทรวิบูลย์ เติ้ลเป็นน้องชายของตั้ม คูณพสิล จารุจินดา มีผลงานการแสดงละครอย่างเช่นละครเรื่อง น้ำพุ จบการศึกษาระดับมัธยมศึกษาที่ โรงเรียนสามเสนวิทยาลัย ระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ พรชิตา ณ สงขลา
== ชีวิตส่วนตัวและชีวิตครอบครัว ==
หมั้นกับ เสาวคนธ์ พลัดพูลผล ในเดือนมีนาคม พ.ศ. 2557 ซึ่งทั้งคู่คบหากันมา 9 ปี ส่วนงานเลี้ยงฉลองมงคลสมรสของทั้งคู่จัดขึ้นในวันที่ 11 พฤษภาคม 2557  ปัจจุบันมีบุตรแล้ว เป็นบุตรสาวมีชื่อว่า อะมีณยา จารุจินดา ชื่อเล่น มียา
== ผลงาน ==
=== ผลงานการแสดง ===
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
=== โฆษณา ===
ผลิตภัณฑ์ชาร์ป
== ผู้จัดละครและผู้กำกับละคร ==
ผลงานละครโทรทัศน์ทั้งหมดในฐานะผู้จัดละครและผู้กำกับละครช่อง 7 บริษัท มงคลการละคร จำกัด ต่อมาปี พ.ศ. 2560 เปลี่ยนชื่อเป็น บริษัท มงคลดี โปรดักชั่น จำกัด
=== ภาพยนตร์ ===
หวานมันส์ ฉันคือเธอ (2530)
หลังคาแดง (2530)
สมศรี 422 อาร์ (2535)
สมศรี 422 R โปรแกรม B ปีนี้ 2 ขวบ (2536)
สมศรี 422 R โปรแกรม D ปีนี้มีน้อง (2538)
นายอโศก กับ น.ส.เพลินจิต (2546)
อำมหิตพิศวาส (2549)
พากย์เสียงภาพยนตร์ 8 Mile (2002) - Jimmy " B-Rabbit " Smith
=== ผลงานเพลง ===
ศิลปินกลุ่ม BKK อัลบั้ม Work Shop
อัลบั้ม Club Love
อัลบั้ม เพลงประกอบละคร น้ำพุ
พระจันทร์สีน้ำเงิน
หา
ไม่หยุดรักเธอ
เพลงประกอบละคร สุภาพบุรุษลูกผู้ชาย
ขอแค่ได้ฝัน
เพลงประกอบละคร สาวน้อยในตะเกียงแก้ว ภาค 2 ตอน แม่มดน้อยตัวป่วน
รักคือคำตอบ
เพลงประกอบละคร คุณพ่อจำเป็น
คุณพ่อจำเป็น ร้องคู่กับ เอมี่ กลิ่นประทุม
เพลงประกอบละคร รักในม่านเมฆ
รักในม่านเมฆ
แรงใจ
เพลงประกอบละคร คุณชายตำระเบิด
ตำระเบิด
เพลงประกอบละคร ตลาดน้ำดำเนินรัก 2
จะอยู่กับเธอ
เพลงประกอบละคร ยอดชายนายตุ๊กตุ๊ก
ผู้บ่าวตุ๊กตุ๊ก
เพลงประกอบละคร สาวน้อยร้อยไมค์
คนเติมฝัน...คำสัญญา (Cover Version)
=== พิธีกร ===
รายการ เปรี้ยวหวานมันเผา
รายการ ดาดฟ้าท้ายกห้อง
รายการ ดาดฟ้าท้าทดลอง
พิธีกรการประกวด มิสทีนไทยแลนด์ ช่อง 7
== รางวัลที่ได้รับ ==
รางวัลลูกกตัญญู
รางวัลนักแสดงต่อต้านยาเสพติด ของ สนง.ปปส.
(เข้าชิง) รางวัล TOP AWARDS สาขา นักแสดงชายยอดเยี่ยม ประจำปี 2547 จากละครเรื่อง อุ่นไอรัก
== อ้างอิง ==
นักแสดงชายชาวไทย
นักร้องชายชาวไทย
นักแสดงเด็กชายชาวไทย
นักแสดงสังกัดช่อง 7
บุคคลจากโรงเรียนสามเสนวิทยาลัย
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
นักแสดงภาพยนตร์เด็กชายชาวไทย
มาติกา อรรถกรศิริโพธิ์

มาติกา อรรถกรศิริโพธิ์ (เกิด 9 พฤษภาคม พ.ศ. 2529) ชื่อเล่น บี เป็นนักแสดงและพิธีกรชาวไทย โดยเริ่มจากการเป็นนักแสดงเด็ก และเล่นละครพื้นบ้านมาก่อน ภูมิลำเนาเกิดที่หมู่บ้านซื่อตรง ถนนนวมินทร์ แขวงคลองกุ่ม เขตบึงกุ่ม เป็นชาวกรุงเทพมหานครโดยกำเนิด เป็นบุตรของพลตรีพิษณุ อรรถกรศิริโพธิ์ ที่ปรึกษาลอนเทนนิสสมาคมแห่งประเทศไทย บีเป็นลูกคนเล็ก มีพี่ชายที่เป็นนักแสดงเหมือนกัน ชื่อ บอย สพล ชนวีร์ หรือ บอย ปิยะรัชต์ อรรถกรศิริโพธิ์ มีพี่น้องทั้งหมด 2 คน สำเร็จการศึกษาระดับมัธยมศึกษาจากโรงเรียนบดินทรเดชา (สิงห์ สิงหเสนี) ๒ ระดับปริญญาตรีจากคณะนิเทศศาสตร์ มหาวิทยาลัยกรุงเทพ เอกประชาสัมพันธ์ และระดับปริญญาโทจากมหาวิทยาลัยอัสสัมชัญ สาขาบริหารธุรกิจ
== ผลงาน ==
=== ละครโทรทัศน์ ===
วัยเด็ก
ละครโทรทัศน์ด้านล่างนี้ออกอากาศทาง สถานีโทรทัศน์สีกองทัพบกช่อง 7 ยกเว้นละครเรื่อง หงส์เหิน ที่ออกอากาศทางสถานีโทรทัศน์โมเดิร์นไนน์ทีวี
ตอนโต
ละครโทรทัศน์ด้านล่างนี้ออกอากาศทาง สถานีโทรทัศน์สีกองทัพบกช่อง 7
ละครโทรทัศน์ด้านล่างนี้ออกอากาศทาง สถานีวิทยุโทรทัศน์ไทยทีวีสีช่อง 3
ละครโทรทัศน์ทั้งหมดด้านล่างนี้ออกอากาศทางจีเอ็มเอ็ม 25
ละครโทรทัศน์ด้านล่างนี้ออกอากาศทาง สถานีวิทยุโทรทัศน์กองทัพบกช่อง 5
ละครโทรทัศน์ด้านล่างนี้ออกอากาศทางสถานีโทรทัศน์ช่อง 8
ละครโทรทัศน์ด้านล่างนี้ออกอากาศทาง พีพีทีวี
=== มิวสิกวิดีโอ ===
เพลง เพื่อนคุย ของ เจอาร์-วอย
เพลง มาทำไม ของ เจอาร์-วอย
เพลง ใช่เลย (Oh Yes!)  ของ แร็พเตอร์
เพลง อีกคืนที่ฝนพร่ำ ของ ปัจจิม
เพลง เมียหลวงทวงสิทธิ์ ของ จินตหรา พูนลาภ แสดงคู่กับ ศรราม เทพพิทักษ์
=== ผลงานพิธีกร ===
รายการ ชีวิตดีมีสไตล์
=== ผลงานเพลง ===
อัลบั้มเพลงประกอบละคร สาวน้อยอ้อนควั่น (พ.ศ. 2548)
อัลบั้มเพลงประกอบละคร วัยอลเวง (พ.ศ. 2549)
== รางวัลที่ได้รับ ==
รางวัลศิลปินส่งเสริมการเรียนรู้แห่งชาติ ประจำปี 2548 ของ สำนักงานคณะกรรมการโครงการห้องสมุดเฉลิมพระเกียรติ 72 พรรษา
==อ้างอิง==
บุคคลจากกรุงเทพมหานคร
นักแสดงเด็กหญิงชาวไทย
นักแสดงวัยรุ่นชาวไทย
นักแสดงหญิงชาวไทย
นักแสดงหญิงชาวไทยในศตวรรษที่ 21
นักแสดงหญิงจากกรุงเทพมหานคร
นักแสดงละครโทรทัศน์หญิงชาวไทย
บุคคลจากโรงเรียนบดินทรเดชา (สิงห์ สิงหเสนี) ๒
บุคคลจากคณะนิเทศศาสตร์ มหาวิทยาลัยกรุงเทพ
บุคคลจากคณะบริหารธุรกิจ มหาวิทยาลัยอัสสัมชัญ
สุนทร จันทร์รังสี

สุนทร จันทร์รังสี เกิดเมื่อวันที่ 7 เมษายน พ.ศ. 2490 เป็นชาวจังหวัดนครราชสีมาโดยกำเนิด จบการศึกษาระดับมัธยมศึกษาจากโรงเรียนราชสีมาวิทยาลัย ประกาศนียบัตรวิชาชีพแผนกพาณิชยการ โรงเรียนกรุงเทพพณิชยการ วุฒิบัตรนักหนังสือพิมพ์ภูมิภาค คณะวารสารศาสตร์และสื่อสารมวลชน มหาวิทยาลัยธรรมศาสตร์ ระดับการศึกษาสูงสุด รัฐศาสตรบัณฑิต มหาวิทยาลัยสุโขทัยธรรมาธิราช
นายสุนทรเริ่มต้นจากการเป็นสื่อมวลชน โดยเป็นผู้สื่อข่าวหนังสือพิมพ์เดลินิวส์ ประจำจังหวัดนครราชสีมา เมื่อ พ.ศ. 2515 ก่อนที่จะเป็นผู้ก่อตั้งหนังสือพิมพ์ โคราชสัปดาห์วิจารณ์ และหนังสือพิมพ์โคราชรายวัน คนอีสาน ในปี พ.ศ. 2517 จากนั้นจึงเป็นเจ้าของโรงพิมพ์โคราชออฟเซทการพิมพ์ ก่อนที่จะเปลี่ยนเป็นโรงพิมพ์โคราชพริ้นติ้งในปัจจุบัน
เมื่อวันที่ 14 พฤษภาคม พ.ศ. 2519 นายสุนทรถูกลอบสังหาร ด้วยอาวุธสงครามหลายชนิด อาการสาหัส ต้องผ่าตัดอวัยวะสำคัญภายใน ลำไส้บางส่วนและไตทิ้ง 1 ข้าง สาเหตุจากการเสนอข่าวต่อต้านรัฐบาลเผด็จการ และเปิดโปงการพิมพ์ธนบัตรปลอม
ต่อมาเดือนตุลาคม พ.ศ. 2520 นายสุนทรถูกกล่าวหาว่ามีความผิดในคดีหมิ่นพระบรมเดชานุภาพ แต่ศาลทหารตัดสินยกฟ้อง ใน พ.ศ. 2521 โดยพิพากษาว่ามีเจตนาปกป้องพระบรมเดชานุภาพ
ในทางการเมือง นายสุนทรเคยเป็นเทศมนตรีเทศบาลเมืองนครราชสีมา ประธานสภาเทศบาลนครราชสีมา 3 สมัย ประธานกรรมการประจำสภาเทศบาลนครราชสีมา ประธานองค์กรกลางอำเภอเมือง นครราชสีมา และได้รับโปรดเกล้าฯ แต่งตั้งให้เป็นสมาชิกสภาร่างรัฐธรรมนูญ เมื่อ วันที่ 1 มกราคม พ.ศ. 2550 
สำหรับตำแหน่งในองค์กรสื่อมวลชน เป็นกรรมการสภาการหนังสือพิมพ์แห่งชาติ ประธานคณะอนุกรรมการส่งเสริมจริยธรรม สภาการหนังสือพิมพ์แห่งชาติ และประธานเครือข่ายบรรณาธิการหนังสือพิมพ์ภาคอีสาน โดยได้รับเลือกให้เป็นรองประธานสภาการหนังสือพิมพ์แห่งชาติคนที่ 1 เมื่อวันที่ 6 มีนาคม พ.ศ. 2552
== เครื่องราชอิสริยาภรณ์ ==
บุคคลจากจังหวัดนครราชสีมา
สมาชิกสภาร่างรัฐธรรมนูญไทย
บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
นักหนังสือพิมพ์ชาวไทย
ผู้ได้รับเครื่องราชอิสริยาภรณ์ จ.ภ.
อุษณีย์ วัฒฐานะ

อุษณีย์ วัฒฐานะ  เกิดเมื่อวันที่ 24 มกราคม พ.ศ. 2525 โดยภูมิลำเนาอยู่ที่ตำบลมะขาม อำเภอมะขาม จังหวัดจันทบุรี เป็นนักแสดงชาวไทย เริ่มเข้าสู่วงการบันเทิงด้วยการได้รับรางวัลมิสป็อปปูล่าโหวต จากการประกวดมิสไทยแลนด์ยูนิเวิร์ส 2548 ในบทบาทการแสดงมักได้รับบทนางร้ายเป็นส่วนใหญ่ จบการศึกษาระดับมัธยมศึกษาที่โรงเรียนเบญจมราชูทิศ จังหวัดจันทบุรี ระดับปริญญาตรี คณะนิเทศศาสตร์ สาขาศิลปะการแสดง มหาวิทยาลัยกรุงเทพ และระดับปริญญาโท คณะศิลปกรรมศาสตร์ สาขาวิชาศิลปศึกษา มหาวิทยาลัยศรีนครินทรวิโรฒ มศว ประสานมิตร 
ชีวิตส่วนตัว คนที่ 1 เคยคบกับนักแสดงหนุ่ม วีรภาพ สุภาพไพบูลย์ แต่ได้เลิกรากันไป และ คนที่ 2 ได้คบหาดูใจอยู่กับ วินเซ็นต์ คินนี่ แต่ก็ต้องเลิกลากันไปในที่สุด ปัจจุบัน  คนที่ 3 กำลับคบหาดูใจกับ "แจ็ค เธมัส" แฟนหนุ่มชาวสหรัฐอเมริกาและได้อยู่กินฉันสามีภรรยาแต่ได้เลิกลากันไปเมื่อต้นปี พ.ศ. 2565
== ผลงาน ==
=== ผลงานละครโทรทัศน์ ===
ในฐานะนักแสดงช่อง 7
ผลงานในฐานะนักแสดงอิสระ
=== ซีรีส์ ===
| 2562 || คลับฟรายเดย์เดอะซีรีส์ 11 รักไม่ได้ออกอากาศ  || ตอน รักนอกกฎ ||
|}
=== ซิทคอม  ===
===ละครซีรีส์===
หลอน เดอะซีรีส์ (2559)
=== ผลงานเพลง ===
ร้องเพลง "สอนใจไม่จำ" เพลงประกอบละคร ไข่ลูกเขย ทางสถานีโทรทัศน์สีกองทัพบกช่อง 7
=== ภาพยนตร์ ===
2547 - บิวตี้ฟูล บ๊อกเซอร์ (รับเชิญ)
2553 - ผู้ชายลัลล้า
===มิวสิกวิดีโอ===
เพลง เจ็บก็ได้ได้ถ้าอ้ายอยากจบ ศิลปิน ต่าย อรทัย
==อ้างอิง==
บุคคลจากอำเภอมะขาม
บุคคลจากคณะนิเทศศาสตร์ มหาวิทยาลัยกรุงเทพ
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
มิสยูนิเวิร์สไทยแลนด์
นางแบบไทย
นักแสดงหญิงชาวไทย
นักแสดงละครโทรทัศน์หญิงชาวไทย
นักโทษของประเทศไทย
นางงามไทย
เจอร์รี ลี ลูวิส

เจอร์รี ลี ลูวิส (Jerry Lee Lewis) เกิดเมื่อวันที่ 29 กันยายน ค.ศ. 1935 เป็นนักร้อง นักเปียโนแนวร็อกแอนด์โรลและคันทรี ชาวอเมริกัน เขาเป็นผู้บุกเบิกวงการเพลงร็อกแอนด์โรลในช่วงแรก เขามีชื่ออยู่ในร็อกแอนด์โรลฮอลออฟเฟมในปี ค.ศ. 1986 และผลงานเขายังบุกเบิกแนวเพลงจนมีชื่ออยู่ใน ร็อกอะบิลลีฮอลออฟเฟมด้วย และในปี 2004 นิตยสารโรลลิงสโตนจัดอันดับให้เขาอยู่ที่อันดับ 24 ในหัวข้อ 100 ศิลปินยอดเยี่ยมที่สุดตลอดกาล ในปี 2003 อัลบั้มบ็อกเซตของเขาที่ชื่อ All Killer, No Filler: The Anthology ยังติดอันดับ 242 ของ 500 อัลบั้มที่ยอดเยี่ยมที่สุดตลอดกาล
== อ้างอิง ==
นักร้องอเมริกัน
ผู้ที่ได้รับรางวัลแกรมมี
ศิลปินสังกัดเมอร์คิวรีเรเคิดส์
นักดนตรีร็อกชาวอเมริกัน
คีตกวีชาวอเมริกัน
บุคคลจากรัฐลุยเซียนา
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
วิภาต บุญศรี วังซ้าย

ศาสตราจารย์ วิภาต บุญศรี วังซ้าย (12 มีนาคม พ.ศ. 2459 – 30 ตุลาคม พ.ศ. 2527) อดีตอธิการบดีสถาบันเทคโนโลยีการเกษตร และอดีตสมาชิกสภาผู้แทนราษฎร จังหวัดแพร่
== ประวัติ ==
วิภาต บุญศรี วังซ้าย เกิดเมื่อวันที่ 12 มีนาคม พ.ศ. 2459 ที่บ้านสันกลาง ตำบลในเวียง อำเภอเมืองแพร่ จังหวัดแพร่ เป็นบุตรคนที่ 7 ของนายบุญมา(บุตรเจ้ามหาชัย วังซ้าย) และ นางบัวเกี๋ยง วังซ้าย
== การศึกษา ==
อาจารย์วิภาต จบการศึกษาชั้นมัธยมศึกษาปีที่ 6 จากโรงเรียนพิริยาลัยจังหวัดแพร่ จากนั้นเข้าศึกษาต่อที่โรงเรียนยุพราชวิทยาลัย จังหวัดเชียงใหม่ ในปี พ.ศ. 2476 และสอบได้เป็นนักเรียนทุนรุ่นแรกของโรงเรียนประถมกสิกรรมฝึกหัดครูภาคเหนือแม่โจ้ ในปี พ.ศ. 2477
== การทำงาน ==
หลังจากเรียนจบ ในปี พ.ศ. 2479 อาจารย์วิภาต ได้ทำงานที่แผนกยาง กรมเกษตรและการประมง จังหวัดสงขลา ต่อมาได้สอบชิงทุนหลวง (ทุน ก.พ. ในสมัยนั้น) ไปศึกษาต่อที่มหาวิทยาลัยฟิลิปปินส์ ในระดับปริญญาตรีเศรษฐศาสตร์ ในปี พ.ศ. 2484 และเข้ารับราชการเป็นอาจารย์ที่โรงเรียนประถมกสิกรรมฝึกหัดครูภาคเหนือแม่โจ้
ต่อมาในปี พ.ศ 2489 อาจารย์วิภาต ได้ลาออกจากราชการ เพื่อสมัครรับเลือกตั้งเป็นสมาชิกสภาผู้แทนราษฎรจังหวัดแพร่ (ต่อมาเข้าร่วมกับพรรคสหชีพ) และได้ดำรงตำแหน่งเป็นเลขานุการรัฐมนตรีว่าการกระทรวงพาณิชย์ หลังจากนั้นในปี พ.ศ. 2491 มีการยุบสภาผู้แทนราษฎร อาจารย์วิภาตจึงอำลาชีวิตการเมือง ไปเป็นเกษตรกรทำไร่ที่อำเภอปากช่อง จังหวัดนครราชสีมา
ในปี พ.ศ. 2497 อาจารย์วิภาต ได้กลับเข้าราชการอีกครั้ง ในตำแหน่งอาจารย์ใหญ่โรงเรียนเกษตรกรรมแม่โจ้ กองโรงเรียนเกษตรกรรม กรมอาชีวศึกษา กระทรวงศึกษาธิการ และได้ทำหน้าที่บริหารสถานศึกษาเรื่อยมาจนได้รับตำแหน่งอธิการบดีสถาบันเทคโนโลยีการเกษตร ในปี พ.ศ. 2518 – พ.ศ. 2526
== บั้นปลายชีวิต ==
อาจารย์วิภาต ต้องเข้ารับการรักษาตัวที่โรงพยาบาลมหาราชนครเชียงใหม่ ในช่วงเดือนสิงหาคม พ.ศ. 2527 และได้เสียชีวิตเมื่อวันที่ 30 ตุลาคม พ.ศ. 2527 สิริรวมอายุ 68 ปี มีพิธีพระราชทานเพลิงศพเมื่อวันที่ 17 กุมภาพันธ์ พ.ศ. 2528 ณ สุสานแม่โจ้ อำเภอสันทราย จังหวัดเชียงใหม่
== การรำลึกถึงศาสตราจารย์ ดร.วิภาต ==
เพื่อน้อมระลึกถึงคุณความดีของศาสตราจารย์ ดร.วิภาต มหาวิทยาลัยแม่โจ้ จึงได้กำหนดให้วันที่ 30 ตุลาคม เป็นวันวิภาต บุญศรี วังซ้าย มีพิธีทางศาสนาและวางพวงมาลาสดุดีอนุสาวรีย์ศาสตราจารย์ ดร.วิภาต บุญศรี วังซ้าย ที่มหาวิทยาลัยแม่โจ้ เชียงใหม่ และ มหาวิทยาลัยแม่โจ้-แพร่ เฉลิมพระเกียรติ เป็นประเพณีสืบทอด ตลอดมา
== เครื่องราชอิสริยาภรณ์ ==
== อ้างอิง ==
บุคคลจากอำเภอเมืองแพร่
อาจารย์คณะเกษตรศาสตร์
บุคคลจากโรงเรียนพิริยาลัยจังหวัดแพร่
บุคคลจากโรงเรียนยุพราชวิทยาลัย
อธิการบดีมหาวิทยาลัยแม่โจ้
นักการเมืองไทย
สมาชิกสภาผู้แทนราษฎรจังหวัดแพร่
พรรคสหชีพ
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ป.ช.
ผู้มีเชื้อสายเจ้านายฝ่ายเหนือ
วงศ์วรญาติ